MEGA ดีด 6% ลุ้นรายได้ขายทะลัก หนุนปี 64 กำไร “นิวไฮ” 1.96 พันลบ. โบรกเคาะเป้า 60 บ.
MEGA ดีด 6% ลุ้นรายได้ขายทะลัก หนุนปี 64 กำไร “นิวไฮ” 1.96 พันลบ. โต 41% โบรกเคาะเป้า 60 บ. คาดปี 65 โตต่อเนื่อง กำไรแตะ 2.02 พันลบ.
23 ก.พ. 2565

ผู้สื่อข่าวรายงานว่าวันนี้ (23 ก.พ. 2565) ราคาหุ้นบริษัท เมก้า ไลฟ์ไซแอ็นซ์ จำกัด (มหาชน) หรือ MEGA ณ เวลา 12:04 น. อยู่ที่ระดับ 45.50 บาท เพิ่มขึ้น 2.75 บาท หรือ 6.43% โดยทำจุดสูงสุดที่ 46.00 บาท และทำจุดต่ำสุดที่ 43.25 บาท ด้วยมูลค่าการซื้อขาย 274.06 ล้านบาท

บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ (3 ก.พ. 2565) โดยประเมินกำไรสุทธิไตรมาส 4/2564 ที่ 512 ล้านบาท เพิ่มขึ้น 20% จากงวดเดียวกันของปีก่อน แต่ลดลง 16% จากไตรมาสก่อน โดยกำไรโตโดดเด่นจากงวดเดียวกันของปีก่อน จาก (1) รายได้รวม เพิ่มขึ้น 4% จากงวดเดียวกันของปีก่อน จากรายได้ MWC เพิ่มขึ้น 6% จากงวดเดียวกันของปีก่อน จากยอดขายที่เติบโตในทุก region และ MC ทรงตัว จากงวดเดียวกันของปีก่อน, (2) GPM ที่ 42.2% ขยายตัวจากงวดเดียวกันของปีก่อน จากสัดส่วนรายได้ MWC ที่ขยายตัว และ (3) FX gain ที่ 47 ล้านบาท (ไตรมาส 4/2563 มี FX loss ลดลง 25 ล้านบาท) จากเงินบาทอ่อนค่า ด้านกำไรที่ลดลงจากไตรมาสก่อน จากรายได้ MWC และ MC ที่ ปรับตัวลดลงจากฐานที่สูงในไตรมาส 3/2564 และ มี FX gain ที่ 78 ล้านบาท
อย่างไรก็ดีทางฝ่ายวิจัยยังคงประมาณการกำไรสุทธิปี 2564 ที่ 1,963 ล้าน บาท เพิ่มขึ้น 41% จากงวดเดียวกันของปีก่อน สูงสุดเป็นประวัติการณ์ บนสมมติฐาน (1) รายได้ MWC ขยายตัว 20% จากงวดเดียวกันของปีก่อน, (2) รายได้ MC ขยายตัวต่อเนื่อง 10% จากงวดเดียวกันของปีก่อน จาก principal ที่เพิ่มขึ้น และ (3) GPM ขยายตัวจากงวดเดียวกันของปีก่อน สำหรับปี 2565 กำไรสุทธิที่ 2,028 ล้านบาท เพิ่มขึ้น 3% จากงวดเดียวกันของปีก่อน จาก (1) รายได้รวมที่เติบโต เพิ่มขึ้น 7% จากงวดเดียวกันของปีก่อน จากรายได้ MWC ขยายตัว 5% จากงวดเดียวกันของปีก่อน, รายได้ MC เติบโตต่อเนื่อง 10% จากงวดเดียวกันของปีก่อน และ (2) GPM ลดลงจากงวดเดียวกันของปีก่อน จากสัดส่วน MC ที่มี margin ต่ำขยายตัว
ทั้งนี้ทางฝ่ายวิจัยคงราคาเป้าหมายปี 2565 ที่ 60.00 บาท อิงค่า PER ที่ 26.00 เท่า แม้มองว่าสถานการณ์ COVID-19 จะเริ่มคลี่คลายไปในทางที่ดีขึ้นในปี 2565 แต่อย่างไรก็ตามทางฝ่ายวิจั เชื่อมั่นว่า ผู้บริโภคยังคงบริโภคผลิตภัณฑ์เสริมอาหารอย่างต่อเนื่องเพื่อเสริมสร้าง immune อีกทั้ง MEGA ยังมีผลิตภัณฑ์ยาอีกมากใน pipeline ซึ่งช่วยหนุนการเติบโตในปี 2565 ทั้งนี้ทางฝ่ายวิจัยยังไม่ได้รวมรายได้จากผลิตภัณฑ์ผสมกัญชงในประมาณการ คาดเห็นความชัดเจนในปี 2565